I en garage i Biersted er der 'ragelse' ud over det sædvanlige. Og det er for alle.

Der findes dem, der ikke mener vi skal have flere mærkedage. Og så er der dem, der gør lidt ekstra ud af dem. Oftest er det til jul. Men hos Gert og Mie Madsen i Biersted er der gjort lidt – meget – ekstra ud af allerhelgene. Det, der på nydansk hedder Halloween. Se video øverst. -	Normalt bruger vi en fem-seks dage, men i år har vi flottet os og brugt en måneds tid på det, siger Gert Madsen, da TV2 Nord får en tur rundt i garagen. Men faktisk er alle velkomne frem til Halloween i den 65 kvadratmeter store garage i Biersted, som er midlertidigt ombygget til en hjemmelavet spøgelsesgang. -	Vi plejer gerne at ville holde lidt low budget, så alle kan være med, men når mig og min bedre halvdel tørner sammen har det lidt for vane at stikke af for os. Hvem skal have glæde af det her? -	I høj grad er det for os selv. Vi kan godt lide at rode med det her og bruge hænderne, forklarer Gert Madsen med et smil. Smil skal der også være plads til for både nordjyske børn og voksne. Men der er en grund til det er Halloween og ikke en juleudstilling i Gerts garage. -	Hvis de voksne mennesker laver lidt i bukserne herinde, så skal de ikke høre for det. -	Der skal være lidt for voksne og børn, understreger han og opfordrer folk, der er i nabolaget til at komme forbi. Hvis I tør…